

**MINISTARSTVO**

**TURIZMA I SPORTA**

**Javni poziv školama za promociju i jačanje kompetencija strukovnih zanimanja za turizam u 2022. godini**

**PROMOCIJA I JAČANJE KOMPETENCIJA**

**STRUKOVNIH ZANIMANJA**

**ZA TURIZAM**

**2022.**

**Upute za prijavitelje**

Datum raspisivanja Javnog poziva

**4. listopada 2022.**

Rok za dostavu prijava

**2. studenoga 2022.**

**Sadržaj:**

[1. IZRADA PROJEKATA ŠKOLA U 2022. - PROMOCIJA ZANIMANJA 3](#_Toc114565583)

[1.1. Ciljevi Javnog poziva i prioriteti za dodjelu bespovratnih sredstava 3](#_Toc114565584)

[1.2. Planirani iznosi i ukupna vrijednost Javnog poziva 3](#_Toc114565585)

[2. FORMALNI UVJETI JAVNOG POZIVA 3](#_Toc114565586)

[2.1. Prihvatljivi prijavitelji: tko može podnijeti prijavu? 3](#_Toc114565587)

[2.2. Prihvatljivi partneri: tko može biti partner? 4](#_Toc114565589)

[2.2.1. Pridruženi partneri 4](#_Toc114565590)

[2.3. Prihvatljive aktivnosti koje će se financirati putem Javnog poziva 5](#_Toc114565591)

[2.4. Prihvatljivi troškovi koji će se financirati ovim Javnim pozivom 5](#_Toc114565592)

[2.5. Kako se prijaviti? 6](#_Toc114565593)

[2.5.1. Obvezni obrasci i prilozi 6](#_Toc114565594)

[2.5.2. Kako i gdje poslati prijavu? 6](#_Toc114565595)

[2.5.3. Rok za slanje prijave 7](#_Toc114565596)

[2.5.4 Kome se obratiti ukoliko imate pitanja? 7](#_Toc114565597)

[2.6. Procjena prijava i donošenje odluke o dodjeli bespovratnih sredstava 7](#_Toc114565598)

[2.7. Rok za izradu projekata i dostava dokaznica 11](#_Toc114565599)

[2.8. Izbor najbolja tri projekta 12](#_Toc114565600)

[2.9. Indikativni kalendar postupka Javnog poziva 13](#_Toc114565601)

# IZRADA PROJEKATA ŠKOLA U 2022. - PROMOCIJA ZANIMANJA

|  |
| --- |
| Ciljevi Javnog poziva i prioriteti za dodjelu bespovratnih sredstava |

**Osnovni cilj:**

Jačanje kompetencija učenika srednjih strukovnih i umjetničkih škola i razvijanje svijesti o mogućnostima razvoja karijere u turizmu.

**Specifični ciljevi:**

* motiviranje mladih za rad u turizmu
* podizanje razine svijesti kod učenika i nastavnika o turizmu kao multisektorskom resoru
* međusektorsko gospodarsko povezivanje kroz obrazovni proces
* povezivanje obrazovnih institucija i privatnog sektora
* razvijanje projektnog načina razmišljanja kod učenika
* razvijanje poduzetničkog duha kod učenika
* razvijanje timskog rada kod učenika
* doprinos mladih u rješavanju najvažnijih izazova hrvatskog turizma

**Prioriteti za dodjelu bespovratnih sredstava**

Prioriteti za dodjelu bespovratnih sredstava su projekti:

* koje prijavljuju **najmanje dvije škole** partneri iz različih obrazovnih sektora
* koji uključuju i **pridružene partnere** iz javnog, privatnog i/ili civilnog sektora
* koji su **usmjereni na učenike osnovnih škola\***

\*očekuje se uključivanje učenika osnovnih škola neposrednim sudjelovanjem u pojedinim aktivnostima projekta (aktivno uključivanje) ili kao ciljana skupina kojoj se prezentiraju vještine i dr. aktivnosti projekta (pasivno uključivanje).

|  |
| --- |
| Planirani iznosi i ukupna vrijednost Javnog poziva |

(1) Ukupna planirana vrijednost Javnog poziva: **1.000.000,00 kn**

(2) Iznos zatraženih i odobrenih sredstava može biti najviše:

* **do 40.000,00 kn** ukoliko projekt prijavljuje **1 škola**
* **do 80.000,00 kn** ukoliko se projekt prijavljuje u partnerstvu **2 ili više** škola

(3) Škola prijavitelj može prijaviti najviše **jedan** projekt.

(4) Škola prijavitelj po pojedinom projektu može tražiti do **100%** **vrijednosti projekta**.

# FORMALNI UVJETI JAVNOG POZIVA

|  |
| --- |
| Prihvatljivi prijavitelji: tko može podnijeti prijavu? |



(1) Prijavu na Javni poziv mogu podnijeti:

* **srednje strukovne, umjetničke i mješovite škole s učenicima upisanim isključivo u strukovna ili umjetnička zanimanja (u daljnjem tekstu: Prijavitelj)**

(2) **Obvezni uvjeti** koje Prijavitelji moraju ispunjavati su slijedeći:

* da su pravodobno i u cijelosti ispunili sve obveze prema Ministarstvu turizma i sporta (u daljnjem tekstu: Ministarstvo) preuzete temeljem prijašnjih ugovora o dodjeli bespovratnih sredstava **koje su dospijele do ovog Javnog poziva**
* da su im osnivači Grad Zagreb, županija ili Republika Hrvatska

(3) Svaki Prijavitelj može prijaviti **samo jednog mentora** na prijavljenom projektu **koji mora biti zaposlenik te škole.**

(4) Pripremu, provedbu i izvještavanje škola prijavitelj je obvezan provesti sam odnosno u partnerstvu (ako je primjenjivo). Podugovaranje nije prihvatljivo. U slučaju da se utvrdi da je projekt pripremila, provela i po projektu izvještavala druga pravna osoba, od Prijavitelja/korisnika zatražit će se povrat odobrenih sredstava uvećanih za zakonske zatezne kamate.

|  |
| --- |
| Prihvatljivi partneri: tko može biti partner? |

(1) Partneri mogu biti:

* **srednje strukovne, umjetničke i mješovite škole sa učenicima upisanim isključivo u strukovna ili umjetnička zanimanja, iz istog ili različitog obrazovnog sektora (u daljnjem tekstu: Partner)**

(2) **Obvezni uvjeti** koje Partneri moraju ispunjavati su slijedeći:

* da su pravodobno i u cijelosti ispunili sve obveze prema Ministarstvu preuzete temeljem prijašnjih ugovora o dodjeli bespovratnih sredstava **koje su dospijele do ovog Javnog poziva**
* da su im osnivači Grad Zagreb, županija ili Republika Hrvatska

(3) Svaka škola Partner može prijaviti **samo jednog mentora koji mora biti zaposlenik te škole.**

(4) Škole-partneri reguliraju partnerski odnos Izjavom o partnerstvu.

|  |
| --- |
| Pridruženi partneri |

(1) Pridruženi partneri na projektu su poželjni, ali nisu obavezni.

(2) Pridruženi partneri posjeduju resurse koji mogu doprinijeti ostvarenju ciljeva projekta i Poziva. Te resurse čine znanje, stručnost, vještine, iskustvo (dijeljenje informacija o dobrim praksama i sl.), ljudski resursi, materijalni resursi (prostor, alati i sl.), financijska potpora i dr.

(3) Uloga pridruženih partnera je pružiti potporu projektu od kojeg i sami imaju koristi (od rezultata projekta, vidljivosti i dr.).

(4) Pridruženi partner nema pravo na korištenje sredstava odobrenih projektu ovim Javnim pozivom.

(5) Pridruženi partneri potpisuju Izjavu o pridruženom partnerstvu kojom se obvezuju na aktivno sudjelovanje u projektu dogovorenim resursima pridruženog partnera.

(6) Prihvatljivi pridruženi partneri mogu biti svi pravni subjekti iz civilnog, privatnog i Javnog sektora (komore, strukovne udruge, poslodavci u turizmu, turističke zajednice, jedinice lokalne uprave, fakulteti, instituti, turističke agencije i dr.).

|  |
| --- |
| Prihvatljive aktivnosti koje će se financirati putem Javnog poziva |

Sredstva su namijenjena za projekte koji nude doprinos:

1. povezivanju obrazovnog sustava i poslodavaca u turizmu
2. poboljšanju pristupačnosti turistima s invaliditetom
3. ublažavanju utjecaja turizma na klimu i okoliš i obratno (ublažavanje - smanjivanje emisija stakleničkih plinova mjerama npr. energetske učinkovitosti, elektro-mobilnosti i sl. te prilagodbu klimatskim promjenama - korištenje rješenja zelene infrastrukture, digitalnih rješenja za rano uzbunjivanje o toplinskim valovima i ekstremnim vremenskim događajima, smanjenje otpada, i sl.)

|  |
| --- |
| Prihvatljivi troškovi koji će se financirati ovim Javnim pozivom |

Sredstvima ovog Javnog poziva mogu se financirati samo stvarni i prihvatljivi troškovi, nastali tijekom izrade projekta u vremenskom razdoblju naznačenom u ovim Uputama.

**Prilikom procjene projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova**. **Povjerenstvo ima pravo korigirate stavke i/ili visine troškova navedene u proračunu.**

**Korisnik poticaja može tražiti korekciju proračuna najkasnije do 28. travnja 2023. godine pisanim putem uz priloženi prijedlog novog Obrasca proračuna.**

1. **Prihvatljivi izravni troškovi:**

* **ukupni** troškovi naknade mentorima (jednom ili više) mogu iznositi najviše 10% ukupne vrijednosti projekta,
* troškovi izrade projekta: nabava robe i usluga za neposrednu provedbu projekta (papir, punjenja za pisače, CD/DVD-i , namirnice i pića, vrsta usluga i dr.),
* nabavka opreme nužna za izradu projekta u visini **do** 20% ukupne vrijednosti projekta,
* putni troškovi za potrebe provedbe projekta u visini **do** 10% ukupne vrijednosti projekta
* troškovi promocije/vidljivosti projekta u visini **do** 10% ukupne vrijednosti projekta

1. **Prihvatljiv neizravni** **trošak:**

- trošak solemnizirane bjanko zadužnice\*

- troškovi komunikacije (telefona, interneta, mobitela i sl.) za vrijeme izrade projekta u

visini **do** 5% ukupne vrijednosti projekta

*\*bjanko zadužnicu dostavlja Prijavitelj projekta kao sredstvo osiguranja namjenskog korištenja sredstava za ukupnu ugovorenu vrijednost projekta*

VRSTA I VISINA TROŠKOVA ODOBRENIH U OBRASCU PRORAČUNA PRIJAVE MORAJU ODGOVARATI VRSTI I VISINI TROŠKOVA U OBRASCU FINANCIJSKOG IZVJEŠĆA KOD PRAVDANJA SREDSTAVA S DOZVOLJENIM ODSTUPANJEM DO 10% IZMEĐU POJEDINIH VRSTA TROŠKOVA .

PRIHVATLJIVI SU TROŠKOVI NASTALI OD 5.9.2022. A VEZANI SU UZ PROJEKT.

|  |
| --- |
| Kako se prijaviti? |

|  |
| --- |
| Obvezni obrasci i prilozi |

**(1) Obvezni obrasci za prijavu**:

* jedan Opisni obrazac prijave na propisanom obrascu ispunjen isključivo na računalu, potpisan i ovjeren – potpisuje ga škola - Prijavitelj
* jedan Obrazac proračuna projekta na propisanom obrascu ispunjen isključivo na računalu, potpisan i ovjeren - potpisuje ga škola - Prijavitelj
* Izjava o partnerstvu na propisanom obrascu (ako je primjenjivo)
* Izjava o pridruženom partnerstvu (ako je primjenjivo)

**(2) Obvezni prilozi za prijavu**:

* dokaz o pravnom statusu za Prijavitelja i Partnere (ukoliko se projekt izrađuje u partnerstvu)
* potvrda nadležne Porezne uprave o nepostojanju duga prema državi (ne starija od 30 dana) za Prijavitelja i Partnere (ukoliko se projekt izrađuje u partnerstvu)
* dokaz da su mentori zaposlenici škola Prijavitelja/Partnera (u slučaju partnerstva, za sve mentore)

**\*Napomena: u slučaju partnerstva, Prijavitelj projekta dostavlja jedinstveni obrazac opisa projekta i jedinstveni obrazac proračuna s ostalom navedenom dokumetacijom.**

|  |
| --- |
| Kako i gdje poslati prijavu? |

1. **Obvezne obrasce i propisanu dokumentaciju potrebno je poslati**:

* u papirnatom obliku obvezno s vlastoručnim potpisom osobe ovlaštene za zastupanje i službenim pečatom Prijavitelja (jedan izvornik),

1. **Prijave se mogu slati:**

* preporučeno poštom
* osobno

**Omotnica s prijavom treba biti ispunjena prema primjeru u nastavku:**

|  |  |
| --- | --- |
| **Puni naziv i adresa Prijavitelja** | Ministarstvo turizma i sporta  Prisavlje 14  10000 Zagreb  **Prijava na Javni poziv – „PROMOCIJA I JAČANJE KOMPETENCIJA STRUKOVNIH ZANIMANJA ZA TURIZAM u 2022. - NE OTVARATI“** |

|  |
| --- |
| Rok za slanje prijave |

Rok za prijavu na Javni poziv je **2. studenoga 2022. godine**.

Ukoliko se prijava dostavlja osobno mora se predati **u urudžbeni ured** najkasnije **2. studenoga 2022. godine** **do 15,00 sati**.

Prijava je dostavljena u roku ako je na prijamnom žigu razvidno da je zaprimljena u pošti do kraja datuma koji je naznačen kao rok za prijavu na Javni poziv. U slučaju da je prijava dostavljena osobno u pisarnicu, Prijavitelju će biti izdana potvrda o točnom vremenu prijama pošiljke.

**Sve prijave poslane izvan roka neće biti uzete u razmatranje.**

|  |
| --- |
| 2.5.4 Kome se obratiti ukoliko imate pitanja? |

Sva pitanja vezana uz Javni poziv mogu se postaviti **ISKLJUČIVO elektroničkim putem**, slanjem upita na slijedeću e-mail adresu: [**promocijazanimanja@mints.hr**](mailto:promocijazanimanja@mints.hr).

|  |
| --- |
| Procjena prijava i donošenje odluke o dodjeli bespovratnih sredstava |

Sve pristigle i zaprimljene prijave proći će kroz sljedeću proceduru:

**(A) PREGLED PRIJAVA U ODNOSU NA PROPISANE FORMALNE UVJETE JAVNOG POZIVA**

Ministarstvo ustrojava Stručnu radnu skupinu za provjeru propisanih formalnih uvjeta Javnog poziva (u daljnjem tekstu: Radna skupina). Radnu skupinu čine zaposlenici Ministarstva.

**Propisani formalni uvjeti Javnog poziva koji će se provjeravati pri otvaranju prijava:**

* Prijava je poslana u propisanom roku
* Prijava je poslana na propisanim, potpisanim i ovjerenim obrascima
* Obrasci su ispunjeni putem računala
* Obrasci su ispunjeni u cijelosti
* Prijavitelj i Partner (ukoliko se projekt izrađuje u partnerstvu) su u cijelosti ispunili ugovorne obveze preuzete temeljem prijašnjih ugovora o dodjeli bespovratnih sredstava a koje su dospijele do ovog Jvnog poziva
* Osnivač Prijavitelja i Partnera (ukoliko se projekt izrađuje u partnerstvu) je Grad Zagreb, Županija ili Republika Hrvatska
* Prijavitelj i Partner (ukoliko se projekt izrađuje u partnerstvu) potpisali su Izjavu o partnerstvu
* Prijava sadrži sve obvezne obrasce i priloge

Nakon provjere svih pristiglih i zaprimljenih prijava u odnosu na propisane uvjete Javnog poziva, Radna skupina izrađuje listu prijava koje su zadovoljile propisane formalne uvjete i upućuje ih Povjerenstvu na procjenu kvalitete projekta.

**(B) PROCJENA KVALITETE PROJEKATA KOJI SU ZADOVOLJILI PROPISANE FORMALNE UVJETE JAVNOG POZIVA**

Ministarstvo ustrojava Povjerenstvo za pripremu i provedbu Programa -„Promocija i jačanje kompetencija strukovnih zanimanja za turizam“ (u daljnjem tekstu: Povjerenstvo) koje se sastoji od 5 članova.

Svaka pristigla i zaprimljena prijava ocjenjuje se temeljem Obrasca za procjenu:

|  |  |  |  |  |
| --- | --- | --- | --- | --- |
| **OBRAZAC ZA PROCJENU PROJEKTA** | | | | |
| NAZIV PRIJAVITELJA: | | | | |
| NAZIV PARTNERA (ako je primjenjivo): | | | | |
| NAZIV PROJEKTA: | | | | |
| KLASA/REDNI BROJ PRIJAVE: | | | | |
| IME I PREZIME OCJENJIVAČA: | | | | |
| **Redni broj** | **Kriteriji** | **Broj bodova** | **Koeficijent\*** | **Ostvarena ocjena** |
| **Usklađenost projekta s uvjetima Javnog poziva** | | | | |
| 1**.** | Ciljevi projekta doprinose ostvarenju ciljeva Javnog poziva. | **DA/NE** | | **Ne upisuju se ocjene** |
| 2. | Projektne aktivnosti su u skladu s Javnim pozivom. | **DA/NE** | | **Ne upisuju se ocjene** |
| **\*Kriteriji su eliminacijski**. Potrebno je **zaokružiti** DA ili NE. Za eliminaciju je dovoljan jedan negativan odgovor i prijava se isključuje iz daljnje procedure ocjenjivanja i ocjenjivač neće nastaviti s procjenom projekta. | | | | |
| **Ukupno ostvareno** | |  |  |  |
| **Prednosti u sufinanciranju projekta** | | | | |
| 1. | Projekt prijavljuju najmanje dvije škole partneri iz različitih obrazovnih sektora.  kriterij nije ispunjen= 0 bodova  kriterij je ispunjen – 2 boda | 0  2 | 5 |  |
| 2. | U provedbu projekta uključen je jedan ili više pridruženih partnera.  pridruženi partner nije uključen = 0 bodova  uključen je 1 pridruženi partner = 1 bod  uključena su 2 ili više pridruženih partnera = 2 boda | 0  1  2 |  |
| 3. | Projektne aktivnosti uključuju sudjelovanje učenika osnovnih škola:  kriterij nije ispunjen = 0 bodova  učenici osnovnih škola su uključeni u projekt pasivno = 1 bod  učenici osnovnih škola su uključeni u projekt aktivno = 2 boda | 0  1  2 |  |
| **Maksimalno ostvarivo** | | **6** | **5** | **30** |
| **Ukupno ostvareno** | |  |  |  |
| **Vrednovanje rezultata i održivost projekta** | | | | |
| 1. | Očekivani rezultati su jasno definirani i usklađeni s predloženim aktivnostima.  kriterij nije ispunjen = 0 bodova  kriterij je djelomično ispunjen = 1 bod  kriterij je ispunjen u cijelosti = 2 boda | 0  1  2 | 2 |  |
| 2. | Očekivani rezultati su mjerljivi.  kriterij nije ispunjen = 0 bodova  kriterij je ispunjen = 2 boda | 0  2 |  |
| 3. | Očekivani rezultati su realni.  kriterij nije ispunjen = 0 bodova  kriterij je ispunjen = 2 boda | 0  2 |  |
| 4. | Vrednovanje rezultata projekta i utjecaja na ispunjavanje općeg i posebnog cilja Javnog poziva jasno je razrađeno.  kriterij nije ispunjen = 0 bodova  kriterij je ispunjen = 2 boda | 0  2 |  |
| 5. | Osigurana je održivost projekta i nakon isteka financijske podrške Ministarstva turizma i sporta.  kriterij nije ispunjen = 0 bodova  kriterij je ispunjen = 2 boda | 0  2 |  |
| Maksimalno ostvarivo | | **10** | **2** | **20** |
| **Ukupno ostvareno** | |  |  |  |
| **SVEUKUPNO** | |  |  |  |
| **OPISNA OCJENA/KOMENTARI OCJENJIVAČA** | | | | |
|  | | | | |
| **POTPIS OCJENJIVAČA:** | | | | |
| **DATUM OCJENJIVANJA:** | | | | |

\* Koeficijent – iskazuje važnost kriterija koji se ocjenjuje. Ocjena se množi s koeficijentom što rezultira konačnim brojem bodova za pojedini kriterij.

Temeljem provedene procjene kvalitete projekta, Povjerenstvo će sastaviti listu odabranih projekata, rangiranih prema bodovima koje su postigli u procesu procjene a čiji zatraženi iznos zajedno ne premašuje ukupni planirani iznos Javnog poziva.

**(C) OBAVIJEST O DONESENOJ ODLUCI O DODJELI BESPOVRATNIH SREDSTAVA**

Odluku o dodjeli bespovratnih sredstava Ministarstvo će objaviti na mrežnim stranicama Ministarstva <https://mints.gov.hr>.

**(D) UGOVARANJE I PLAĆANJE ODOBRENIH SREDSTAVA**

Ministarstvo će, sukladno Odluci o dodjeli bespovratnih sredstava po ovom Javnom pozivu, s Prijaviteljima potpisati ugovore o financiranju izrade projekta.

* Ministarstvo potpisuje ugovor s Prijaviteljem
* Prijavitelj prilaže solemniziranu bjanko zadužnicu kao sredstvo osiguranja namjenskog korištenja ukupno dodijeljenih sredstava,
* Ministarstvo će, po primitku solemnizirane bjanko zadužnice temeljem potpisanog ugovora izvršiti uplatu odobrenih sredstava na žiro račun Prijavitelja.

|  |
| --- |
| Rok za izradu projekata i dostava dokaznica |

1. Krajnji **rok za provedbu** prijavljenih projekata **30. svibnja 2023. godine**.
2. **Rok za dostavu završnog izvješća** s dokaznicama je **10. lipnja 2023. godine.**
3. **Obrasci i prilozi** koje škola Prijavitelj treba dostaviti do navedenog roka:

* obrazac pisanog izvješća
* obrazac financijskog izvješća s prilozima (koji mora biti usklađen s obrascem proračuna iz prijave):
* za bezgotovinska plaćanja - preslike računa koji glase na Prijavitelja i Partnera (ukoliko je projekt prijavljen u partnerstvu) te pripadajući izvod
* za gotovinska plaćanja - preslike računa koji glase na Prijavitelja i Partnera (ukoliko je projekt prijavljen u partnerstvu), preslike isplatnica iz blagajne i blagajničkog izvješća
* dokaznicu o isplati naknade mentoru
* ostalu dokumentaciju – preslike putnih naloga s pripadajućim prilozima, preslike dokumenata na temelju kojih su obavljana plaćanja (ugovori, sporazumi, obračuni honorara) i sl.
* obrazac o stavkama nastalih troškova u razdoblju obuhvaćenom izvještajem
* listu članova tima s podacima i potpisima
* dokaznice koje potvrđuju konzultacije/suradnju s drugim institucijama i gospodarskim subjektom (ako je primjenjivo), npr. bilješke, preslike elektronske pošte i sl.
* power point prezentaciju na hrvatskom i jednom stranom jeziku u elektronskom obliku
* multimedija, video, virtualna šetnja i slično dostavlja se putem poveznice na mrežne stranice na kojima su sadržaji objavljeni
* za troškove komunikacije (telefona, interneta, mobitela i sl.) za vrijeme izrade projekta u visini **do** 5% ukupne vrijednosti projekta NIJE

**\*Napomena: u slučaju partnerstva, Prijavitelj projekta dostavlja jedinstveni obrazac pisanog izvješća i jedinstveni obrazac financijskog izvješća s ostalom navedenom dokumetacijom.**

**(3) Omotnica s izvješćem i prilozima treba biti ispunjena prema primjeru u nastavku:**

|  |  |
| --- | --- |
| **Puni naziv i adresa Prijavitelja** | Ministarstvo turizma i sporta  Prisavlje 14  10000 Zagreb  **„PROMOCIJA I JAČANJE KOMPETENCIJA STRUKOVNIH ZANIMANJA ZA TURIZAM u 2022. “ - izvješće** |

|  |
| --- |
| Izbor najbolja tri projekta |

Ministarstvo ustrojava posebno Povjerenstvo.

Povjerenstvo će od pristiglih projekata za čiju izradu su odobrena bespovratna sredstva izabrati **tri najbolja projekta**. Predstavnici projektnih timova škola odabranih projekata bit će nagrađeni sudjelovanjem u studijskoj posjeti turističkoj tvrtki prema izboru Ministarstva.

Troškove puta i smještaja nagrađenih snositi će Ministarstvo.

Ministarstvo će odluku Povjerenstva objaviti na svojim mrežnim stranicama, a škole, čiji će projekti biti izabrani bit će o tome, kao i daljnjoj proceduri obaviještene pisanim putem.

|  |
| --- |
| Indikativni kalendar postupka Javnog poziva |

|  |  |
| --- | --- |
| **Faze natječajnog postupka** | **Datum** |
| **Objava natječaja** | 4.10.2022. |
| **Rok za prijavu** | 2.11.2022. |
| **Rok za objavu Odluke o dodjeli bespovratnih sredstava** | 23.11.2022. |
| **Rok za ugovaranje** | 30.11.2022. |
| **Rok za isplatu** | 9.12.2022. |
| **Rok za provedbu projekta** | 30.5.2023. |
| **Rok za dostavu završnog izvješća s dokaznicama** | 10.6.2023. |
| **Rok za objavu Odluke o odabiru najbolja tri projekta** | 10.7.2023. |

Ministarstvo ima mogućnost ažuriranja ovog indikativnog kalendara. Obavijest o tome, kao i ažurirana tablica, objaviti će se na mrežnim stranicama Ministarstva <https://mints.gov.hr>.

Ministarstvo ima pravo izvršiti izmjene i dopune u obrascima izvještavanja najkasnije do 60 dana prije roka za dostavu završnog izvještaja. Obavijest o tome, kao i ažurirani obrasci, objaviti će se na mrežnoj stranici Ministarstva: <https://mints.gov.hr>.